jkorsvik/nowiki_second_scrape_merged huggingface dataset:
Magic (album)

Magic er det 15. studioalbumet til Bruce Springsteen, utgitt i september 2007. Det er hans første album med The E Street Band siden The Rising fra 2002. Albumet var nummer to på musikkmagasinet Rolling Stone sin liste over topp 50 album i 2007.I Norge lå albumet 12 uker på VG-lista i 2007 og fikk to førsteplasser, og det har solgt til dobbelt platina, altså 69 000 solgte enheter. Fire uker etter utgivelsen hadde det blitt solgt 1,6 millioner eksemplarer av Magic verden rundt.


== Sporliste ==
Alle sangene er skrevet av Bruce Springsteen.

«Radio Nowhere» – 3:21
«You'll Be Comin' Down» – 3:46
«Livin' in the Future» – 3:56
«Your Own Worst Enemy» – 3:19
«Gypsy Biker» – 4:32
«Girls in Their Summer Clothes» – 4:20
«I'll Work for Your Love» – 3:35
«Magic» – 2:46
«Last to Die» – 4:17
«Long Walk Home» – 4:35
«Devil's Arcade» – 5:20
«Terry's Song» – 4:11 (skjult spor)


== Referanser ==


== Eksterne lenker ==
(en) Magic på Discogs 
(en) Magic på MusicBrainz 
(en) Magic på Spotify 
(en) Magic på AllMusic
So Dark the Con of Man

So Dark the Con of Man er et musikkalbum utgitt 3. desember 2007 av den norske rapduoen Madcon. Albumet er duoens andre studioalbum etter debutalbumet It's All a MadCon som ble gitt ut i 2004. 
Albumet ble fremskyndet som resultat av Tshawe Baqwas seier i TV 2-programmet Skal vi danse? Første single fra albumet var «Beggin'», en coverversjon av Frankie Valli & the Four Seasons, som ga ut «Beggin'» første gang i 1967. Den ble umiddelbart en hit og ble den mest solgte singlen i 2007. Madcons versjon av «Beggin'» er produsert av 3Elementz som produserte totalt fem spor på albumet. «Back On the Road», hvor Paperboys medvirker, ble gitt ut som andre single fra albumet. Singlen lå to uker som nummer seks på VG-lista.


== Mottakelse ==
Albumet høstet masse god kritikk, fikk terningkast 5 i store aviser som VG, Aftenposten og Dagbladet og omtalt som årets norske hiphop-album. So Dark The Con Of Man solgte til gull første salgsdag, og deretter til platina, som første norske hiphop-album. Det debuterte på VG-lista som nummer tre. Madcon hadde flere store opptredener på norsk TV, og dro på en lanseringsturné kort tid etter utgivelsen. De opptrådte også på Spellemannprisen 2007 hvor de vant prisen for beste hiphop-album, i tillegg til at «Beggin'» ble årets hit.


== Sporliste ==
«Beggin'» (Gaudio)
«Back On The Road» med Paperboys (Madcon, Vagabond og 3Elementz)
«Hard To Read» med Noora (Madcon, Noora og Afterglow)
«Life's Too Short»
«The Way We Do Thangs» med Timbuktu (Madcon, Timbuktu og 3Elementz)
«Blessed» (Madcon og Afterglow)
«Süda Süda» med El Axel (Madcon, El Axel og Afterglow)
«Let It Be Known» (Madcon og Afterglow)
«Let's Dance Instead» (Madcon og Afterglow)
«Dandelion» (Madcon og 3Elementz)
«Pride & Prejustice» med Sofian (Madcon, Sofian og Afterglow)
«Me & My Brother»
«Loose» – bonusspor (Madcon og 3Elementz)


== Omslag ==
Omslaget viser Madcon i en skrifteboks. Yosef Wolde-Mariam skrifter til Tshawe Baqwa, som fremstilles som djevelen. Dette forklarte Madcon på sitt eget TV-program på The Voice TV, The Voice of MadCon. Bildet er tatt av Alf Bõrjesson. Ved første utgivelse stemte ikke låtlisten på omslaget med sangene på CD-en, «Dandelion» var for eksempel satt opp som spor nummer 7. 


== Referanser ==


== Eksterne lenker ==
Madcon.no
Bonnier Amigo
Kornelia Ender

Kornelia Ender (født 25. oktober 1958 i Plauen) er en tidligere østtysk svømmer som i Sommer-OL 1976 ble den første kvinnelige svømmer til å vinne fire gullmedaljer i et enkelt OL.
Ender ble utsatt for det systematiske dopingregimet i Øst-Tyskland, og brukte anabole steroider fra ung alder.


== OL-medaljer ==
 1976  Montréal - Gull i svømming, 100 meter fri, kvinner  Øst-Tyskland
 1976  Montréal - Gull i svømming, 200 meter fri, kvinner  Øst-Tyskland
 1976  Montréal - Gull i svømming, 100 m butterfly, kvinner  Øst-Tyskland
 1976  Montréal - Gull i svømming, 4 x 100 m medley, kvinner  Øst-Tyskland
 1972  München - Sølv i svømming, 200 m medley, kvinner  Øst-Tyskland
 1972  München - Sølv i svømming, 4 x 100 m fri, kvinner  Øst-Tyskland
 1972  München - Sølv i svømming, 4 x 100 m medley, kvinner  Øst-Tyskland


== Referanser ==


== Eksterne lenker ==
(de) Kornelia Ender – Munzinger Sportsarchiv 
(en) Kornelia Ender – Olympics.com 
(en) Kornelia Ender – Olympedia 
(en) Kornelia Ender – Sports-Reference (OL-resultater – arkivert) 
(en) Kornelia Ender – FINA 
(en) Kornelia Ender – Swimming Hall of Fame 
(en) Kornelia Ender – swimrankings.net
Ahmed Abdul Rahman Al-Samawi

Ahmed Abdul Rahman Al-Samawi (født 1946 i Utuma i Jemen) var sentralbanksjef i Jemens sentralbank fra 1997 til 2010. Han er i dag medlem av Shurarådet.Som utdanning har han en bachelorgrad (Bachelor of Arts) fra Alexandria University i Egypt, samt høyere studier fra Kuwait og Storbritannia. 
Før han ble sentralbanksjef har han bl.a. vært finansminister (1978–1980), leder for Statsministerens kontor (1980–1983), direktør for Arab Monetary Fund (1983–1985), styreleder og adm.dir. for Yemen Bank for Reconstruction and Development (1985–1990) og rådgiver for Presidentrådet (1991–1997). 
Han har skrevet flere bøker og artikler innen økonomifaget, og tre reisebøker. 


== Referanser ==
Ute Geweniger

Ute Geweniger (født 24. februar 1964 i Karl-Marx-Stadt) er en tidligere suksessfull østtysk svømmer som var aktiv på 1980-tallet. I Sommer-OL 1980 i Moskva vant hun to olympiske gullmedaljer. Geweniger ble utsatt for det systematiske dopingregimet i Øst-Tyskland, og brukte anabole steroider fra ung alder.


== Eksterne lenker ==
(de) Ute Geweniger – Munzinger Sportsarchiv 
(en) Ute Geweniger – Olympedia 
(en) Ute Geweniger – Sports-Reference (OL-resultater – arkivert) 
(en) Ute Geweniger – databaseOlympics.com (arkivert) 
(en) Ute Geweniger – swimrankings.net
Ted Drake

Edward Joseph «Ted» Drake (født 16. august 1912, død 30. mai 1995) var en engelsk cricketspiller, fotballspiller og fotballtrener. Han ble den første manageren i Chelsea FC som vant serien i 1954/1955.


== Karriere ==
1931-1934 Southampton FC
1934-1945 Arsenal FC


== Meritter ==


=== Som spiller ===
Arsenal1. divisjon: 1934/1935 og 1937/1938
FA-Cupen: 1936


=== Som manager ===
Chelsea1. divisjon: 1954/1955


== Referanser ==


== Eksterne lenker ==
(en) Ted Drake – Transfermarkt 
(en) Ted Drake – national-football-teams.com 
(en) Ted Drake – Soccerbase.com (manager) 
(en) Ted Drake – EU-Football.info
Twyfelfontein

Ved Twyfelfontein i Kuneneregionen i Namibia finnes en bemerkelsesverdig samling på om lag 2 000 figurer bergkunst, som dateres til en periode på flere tusen år, fram til år 1000 e.Kr. 
Bergkunsten er skapt av en jeger-samlerkultur som levde i området, som en del av deres ritualer. Ristningene omfatter flodhester, elefanter, struts og sjiraffer, samt bilder av dyrs og menneskers fotavtrykk. Noen av figurene viser mennesker som forvandler seg til dyr, slik som «Løvemannen».

Arkeologiske utgravninger har avdekket gjenstander av stein, smykker og perler laget av strutse-eggeskall. 
Twyfelfontein omfatter også seks åpne huler, eller steinoverbygg, med avbildninger av mennesker, malt i rød oker.
Bruken av området, og arbeidet med nye ristninger, opphørte trolig rundt år 1000, etter at jeger-samlerkulturen ble avløst av en gjeterkultur. 
Området ble Namibias første verdensarvminne i 2007. 


== Eksterne lenker ==
(en) Twyfelfontein – kategori av bilder, video eller lyd på Commons 
(en) Twyfelfontein – galleri av bilder, video eller lyd på Commons
Torvild Aakvaag

Torvild Aakvaag (født 18. januar 1927 i Bærum, død 9. april 2020) var en norsk jurist og bedriftsleder. Han var generaldirektør i Norsk Hydro 1984–1991. Sammen med generaldirektør i Årdal og Sunndal Verk, Håkon Sandvold, var han toneangivende i fusjonsprosessen som førte til at Hydro Aluminium ble opprettet i 1986. 
Aakvaag ble cand.jur. i 1949 og arbeidet deretter som politifullmektig og dommerfullmektig. I 1951 ble han tatt opp som aspirant i utenrikstjenesten. Han var deretter attaché ved ambassaden i Paris og arbeidet i Utenriksdepartementet til 1956, da han ble ansatt som jurist i Norsk Hydro. Fra 1964 arbeidet han tre år som advokat og ble høyesterettsadvokat. I 1967 ble han leder for Norsk Hydros juridiske seksjon. Han gikk over til Hydros oljedivisjon i 1970 og ble administrerende direktør i 1975. Han var generaldirektør fra 1984 til 1991 og senere styreleder.I 1988 ble Aakvaag utenlandsk medlem av Det kongelige svenske ingeniørvitenskapsakademiet. I 1989 ble han utnevnt til kommandør av St. Olavs Orden for fortjeneste av norsk industri og oljevirksomhet. Han var også ridder av den franske Æreslegionen.


== Referanser ==


== Eksterne lenker ==
Torvild Aakvaag - Store norske leksikon
Torvild Aakvaag - Norsk biografisk leksikon
Torvild Aakvaag, tidligere administrerende direktør i Hydro, er gått bort - Hydro 14. april 2020
Jörg Hoffmann

Jörg Hoffmann (født 29. januar 1970) er en tidligere svømmer fra Tyskland, som vant bronse på 1 500 m fristil i Sommer-OL 1992 i Barcelona, Spania.
Hoffmann ble europeisk mester på 1 500 m fri fire ganger på rad, i perioden 1989 i Bonn, til 1995 i Wien.


== Eksterne lenker ==
(en) Jörg Hoffmann – Olympedia 
(en) Jörg Hoffmann – Sports-Reference (OL-resultater – arkivert) 
(en) Jörg Hoffmann – swimrankings.net
Penetrert pukk

Penetrert pukk er asfaltdekke som består av et ensgradert, åpent pukklag som avbindes ved påsprøyting av et biuminøst bindemiddel og avstrøs med finpukk eller en asfaltmasse. 
Avstrøingsmaterialet valses ned i det penetrerte pukklaget slik at dette forkiles og blir stabilt. Penetrert pukk anvendes som bærelag ved veibygging.
Brie

Brie er en fransk ost fra Brie-regionen sør for Paris. Osten har hvit mugg på utsiden, med en myk masse inni. Brien er formet som et hjul som skjæres opp i trekantede stykker. Massen i midten blir mykere etterhvert som osten blir gjennommoden.
Osten er god både med kjeks, brød eller varmet i ovnen. Den spises gjerne som dessert sammen med forskjellig frukt, gjerne til en egnet vin.
Osten lages av upasteurisert melk. Dette skaper en mer fyldig smak enn pasteurisert melk, men modningstiden blir kortere (rundt to til fire uker). Dette kan være en ulempe ved eksport til utlandet.
Det finnes to AOC-godkjente brie-oster (brie de Meaux og brie de Melun).


== Se også ==
Appellation d'origine contrôlée


== Referanser ==


== Eksterne lenker ==
(en) Brie – kategori av bilder, video eller lyd på Commons 
(no) Brie i Store norske leksikon
(no) Brie i Det Norske Akademis ordbok
Bruschetta

Bruschetta (fransk uttale: ​[brusˈket̪ːtä]) (ofte i flertallsformen bruschette) er en matrett fra Italia. Den består av grillede eller stekte biter av brød eller baguett med hvitløk og olivenolje påsmurt og med saltdryss. Dette er den opprinnelige bruschettaen, og var en måte å bruke opp gammelt brød på, og bruschette er tradisjonell italiensk fattigmannskost. 
I dag serverer man gjerne noe oppå, og mest typisk er tomat-skiver, salt, pepper og olivenolje, ev. syltet fennikel eller olivenpuré. Mer luksuriøse utgaver kan også ha parmaskinke som pålegg. Bruschetta er en typisk antipasto, og kan også være en smårett.


== Regionale varianter ==
I Toscana kalles bruschetta gjerne fettunta eller panunto. Når det hjemmelagede brødet er ristet, gnir man overflata inn med et hvitløksfedd, før man smakssetter med olivenolje, salt og pepper. Denne retten ble gjerne servert til jordarbeiderne, gjerne sammen med kjøtt eller pølse. I Piemonte kalles retten soma d'aj, og her legger man to skiver sammen til et smørbrød, med skiver av tomat med olje og salt som fyll. Dette var tradisjonelt servert til onnearbeiderne under vinhøsten. I Abruzzo-regionen smører man gjerne på en modnet masse av svineinnvoller, og så blir brødstykkene grillet, en rett som kalles ventricina. 


== Eksterne lenker ==
(en) Bruschetta – kategori av bilder, video eller lyd på Commons 
(en) Bruschetta – galleri av bilder, video eller lyd på Commons
Daniela Hunger

Daniela Hunger (født 20. mars 1972 i Øst-Berlin) er en tidligere østtysk svømmer som vant to gullmedaljer under Sommer-OL 1988 i Seoul, Sør-Korea; 200 meter individuell medley og på 4 x 400 meter fri. Under Sommer-OL 1992 i Barcelona, Spania, tok hun tre medaljer.
Hunger representerte  SC Dynamo Berlin/ Sportvereinigung (SV) Dynamo.

I 1998, gikk flere tidligere østtyske svømmere offentlig ut mot trenere og leger med beskyldninger om å ha blitt dopet fra ung alder, Daniela Hunger var en av dem.


== Referanser ==


== Eksterne lenker ==
(de) Daniela Hunger – Munzinger Sportsarchiv 
(en) Daniela Hunger – Olympics.com 
(en) Daniela Hunger – Olympedia 
(en) Daniela Hunger – Sports-Reference (OL-resultater – arkivert) 
(en) Daniela Hunger – FINA 
(en) Daniela Hunger – swimrankings.net
Audun Tylden

Audun Tylden (født 29. oktober 1948 på Voss, død 24. januar 2011 i Grasse i Frankrike) var en norsk platedirektør, plateprodusent og låtskriver. Han ble født på Voss og vokste opp i Trondheim. Han hadde verv som styreformann i FONO og formann av Spellemannkomitéen. Han var ansatt som innspillingssjef i PolyGram på 1970-tallet og ble senere sjef for norskavdelingen i samme selskap. I 1981 startet han plateselskapet Slagerfabrikken sammen med blant andre Jan Paulsen, Tom Hovde og Ola Selvær. De to førstnevnte drev selskapet sammen inntil det ble solgt til Sonet i 1989, som igjen ble solgt til Polygram i 1992 og senere til Universal Music. Tylden fortsatte i selskapet frem til 1992 da han sammen med Tom Hovde startet plateselskapet Tylden & Co. Han var daglig leder i selskapet fram til han døde i 2011 etter lengre tids sykdom.Audun Tylden arbeidet nært i alle år med mange norske artister, blant andre Øystein Sunde, Lillebjørn Nilsen, Jonas Fjeld, Alf Cranner, Olav Stedje, Ole Ivars, Vazelina Bilopphøggers, Marius Müller, Trøste & Bære, DDE, Ketil Bjørnstad, Lava, Odd Børretzen, Lars Martin Myhre, Saft og Tobben & Ero. Han var også engasjert i klassisk musikk gjennom flere utgivelser med Kjell Bækkelund.
Tylden fikk Bjellesauprisen av FONO i 2004 for at «han i 30 år har stått på barrikadene for norsk musikk og norske artister» samt bransjeprisen under Spellemannprisen 2008. Han ble tildelt Gullskoens hederspris i 2008. I februar 2009 ble han tildelt Kongens fortjenstmedalje i gull for sin store innsats for musikk med norske tekster.I 2011 innstiftet Fondet for norske plateprodusenter Audun Tyldens Minnepris, til minne om Tylden.
Audun Tylden var sønn av professor Per Tylden og far til musikeren Andreas Tylden som blant annet har vært vokalist i JR Ewing.


== Diskografi ==


== Referanser ==


== Eksterne lenker ==
(en) Audun Tylden på Internet Movie Database 
(en) Audun Tylden på MusicBrainz
Kirishitan

Kirishitan (吉利支丹, 切支丹, キリシタン, Kirishitan), fra portugisisk cristão; historiografisk terminologi for romersk-katolske kristne og kristendom i Japan på 1500- og 1600-tallet.


== Litteratur ==
Higashibaba, I.: Christianity in Early Modern Japan. Kirishitan Belief and Practice, Brill´s Japanese Studies Library 16, Brill 2001
Andrea Pollack

Andrea Pollack (født 8. mai 1961, død 13. mars 2019) var en svømmer fra Øst-Tyskland som vant to gullmedaljer under OL i 1976 i Montréal i Canada som 15-åring; 200 meter butterfly og 4 x 100 meter medley.
Pollack fikk også to sølvmedaljer i Montreal. Fire år senere, under Sommer-OL 1980 i Moskva fikk hun en gullmedalje på 4 x 100 m medley, samt sølvmedalje på 100 meter butterfly. I 1998 gikk flere tidligere østtyske svømmere offentlig ut mot trenere og leger med beskyldninger om å ha blitt dopet fra ung alder, Andrea Pollack var en av dem.


== Referanser ==


== Eksterne lenker ==
(en) Andrea Pollack – Olympics.com 
(en) Andrea Pollack – Olympic.org 
(en) Andrea Pollack – Olympedia 
(en) Andrea Pollack – Sports-Reference (OL-resultater – arkivert) 
(en) Andrea Pollack – databaseOlympics.com (arkivert) 
(en) Andrea Pollack – Swimming Hall of Fame 
(en) Andrea Pollack – swimrankings.net
Mariagerfjord kommune

Mariagerfjord kommune er en kommune i Region Nordjylland etter Kommunalreformen i 2007. Største byer er administrasjonssenteret Hobro, samt Hadsund og Mariager.Mariagerfjord kommune oppsto ved sammenslåing av:

– Mariager kommune (unntatt Havndal Valgdistrikt)
– Arden kommune
– Hadsund kommune
– Hobro kommune
– Hvilsom Skoledistrikt i Aalestrup kommune
– Hannerupgård ejerlav i Nørager kommuneForlikspartiene hadde krevd folkeavstemning i Hvilsom Skoledistrikt, og denne falt ut til fordel for Mariagerfjord med et flertall på 60 %. Avstemningen i Nørager kommune falt ut til fordel for nye Rebild kommune
I kommunen ligger Fyrkat Vikingcenter, Mariager Kirke, Willestrup Barokhage og Cirkusmuseet.


== Lokaldemokrati ==
Den 15. november 2005 ble kommunestyret  valgt med sosialdemokraten Hans Christian Maarup som  kommunens første borgmester.
Byrådet (kommunestyret) har 29 medlemmer, og etter valget 15. november 2005 ble mandatfordelingen slik:

13 fra Socialdemokraterne
12 fra Venstre
1 fra Det Radikale Venstre
1 fra Det Konservative Folkeparti
1 fra Dansk Folkeparti
1 fra Socialistisk Folkeparti
29 mandater i alt


=== Borgermestre ===
Mogens Jespersen (V) 2014–
Hans Christian Maarup (S) 2010–2013


== Referanser ==


== Eksterne lenker ==
Offisielt nettsted 
(en) Mariagerfjord Kommune – kategori av bilder, video eller lyd på Commons
Hadsund

Hadsund (ha̝ð̠ˠ̞ˈsɔ̟̝nˀ) er en dansk by i Mariagerfjord kommune i Region Nordjylland. Hadsund har 5 051 innbyggere per 2019, i tillegg kommer Hadsund Syd med 467 innbyggere.Mesteparten av byen ligger på nordsiden af Mariager Fjord. Inntil kommunalreformen i 2007 var Hadsund hovedbyen i Hadsund kommune. I dag er Hadsund den nest største byen i Mariagerfjord kommune, etter Hobro. I Hadsund har to større virksomheter sitt hovedkontor: Trip Trap og Nilfisk-ALTO. Elbilen Peer Bil hadde hovedfabrikk i Hadsund, men ligger nå i Norge.


== Historie ==
Hadsund ble grunnlagt i 1854, da byen fikk status som handelsplads. Før dette hadde det bare vært et fergested med tillatelse til å holde marked på begge sider av fjorden. I 1861 ble det anlagt en trafikkhavn, i 1883 ble det jernbaneforbindelse til Randers og i 1900 også til Aalborg. Hadsund hadde to stasjoner, Hadsund Nord Station, som lå inne i selve byen, og Hadsund Syd Station, som fortsatt ligger i Hadsund Syd i dag. Hadsund Nord Station ble revet i 1985, etter at banen ble nedlagt den 1. april 1969. 

Det har ikke alltid vært bru over Mariager Fjord ved Hadsund, og det er overfartsstedet som er bakgrunnen for at det vokste fram en by nettopp på dette stedet. Mariager Fjord er en vannfylt dal som skiller Himmerland fra Ommersyssel. Fra gammel tid reiste man over Hobro når man skulle til Aalborg fra Randers eller omvendt. I 1904 ble brua over fjorden innviet, noe som brakte omlandet sør for fjorden nærmere Hadsund. Den nåværende brua ble innviet i 1976. 
Det faktum at Hobro var kjøpstad langt tilbake i tid førte til at mye trafikk gikk gjennom denne byen. Men det var også behov for en transportvei ned gjennom det østlige Himmerland og videre sørover mot Randers. Det var i den sammenheng naturlig å passere Mariager Fjord på det smaleste stedet, som var ved Hadsund.
Hadsund Egnsmuseum tar for seg Hadsunds lokalhistorie siden reformasjonen i 1536.


== Bydeler ==
Søndergårde ligger i den nordlige delen av Hadsund ved veien til Visborg. Bydelen var inntil 1960 en egen by, men vokste sammen med Hadsund da det ble bygget et industriområde og et boligområde i tilknytning til byen.
Den sørlige delen av Hadsund ligger umiddelbart sør for Hadsundbroen (ca. 250 m) og heter Hadsund Syd, opprinnelig Sønder Hadsund. Bydelen har 479 innbyggere per 2011 og ble grunnlagt ca. 1880. Hadsund Syd ble ikke regnet som del av Hadsund før i 2011.
Andre bydeler i Hadsund er Molhøj, Hadsund Huse og Haderup.


== Kjente personer fra Hadsund ==
Hans Kirk (1898-1962) – forfatter
Ebbe Sand (f. 1972) – fotballspiller
Jens Erik Sørensen (f. 1972) - kunsthistoriker


== Referanser ==
Mariager

Mariager er en liten by og kjøpstad med 2 589 innbyggere (2012)  som ligger på sydsiden av Mariager fjord på Jylland. Navnet betyr "Marias Ager" (etter jomfru Maria, som ga navn til et birgittinerkloster på stedet). Byen vokste opp omkring dette Mariager kloster på begynnelsen av 1400-tallet og fikk kjøpstadsrettigheter i 1592. Den dag i dag preges Mariager av et gammelt bymiljø med brosteinsbelagte gater og mange bindingsverkshus. Mariager ligger i Mariagerfjord kommune og hører til Region Nordjylland.
Byen ligger i kupert terreng som skråner ned mot fjorden. I omegnen ligger det mange skogkledte bakker, bl.a. den 110 meter høye Hohøj sydøst for selve Mariager. Byen har en liten havn med lystbåter og en turistbåt Svanen som har sommerrute fra Hobro via Mariager, Hadsund til Mariager fjords munning. På havnen finnes en fredet kran, og et saltmuseum. 
Det går en museumsjernbane 17 km vestover til byen Handest. Den høye hvitkalkede Mariager kirke (fra 1400-tallet) troner høyt over byens hustak. 


== Historie ==
I begynnelsen av Middelalderen lå det en liten fiske- og fergehavn ved denne delen av Mariager fjord, og i 1430 oppførte birgitterordenen et kloster på en bakke nær denne havnen. Klosterkirken ble et valfartssted hvor folk kunne få avlat for sine synder mot betaling. På denne måten samlet klosteret en anseelig formue.

Navnet Mariager kjenner man til fra pavens godkjennelse av klosteret i 1446. Byen hadde oppgangstid helt frem til reformasjonen i 1536. Administrasjonen av klosteret falt da under kongen, og klosterets innflytelse ble gradvis mindre.
I 1588 ble klosteret lagt ned. Fire år senere ble Mariager kjøpstad. Det var imidlertid ikke tilstrekkelig til at byen gjenvant sin status fra klosterets storhetstid. På 1720-tallet ble store deler av klosteret revet, og stagnasjonen fortsatte slik at i 1801 hadde byen bare 414 innbyggere. Byen fungerte allikevel som havn for Viborg. Det var forøvrig landbruk og fiske som ga folk arbeide.
i 1904 ble det bygget bro over fjorden ved Hadsund, og Hadsund blomstret opp som handelsby på Mariagers bekostning. Mariager hadde da rundt 900 innbyggere. 
I 1927 kom jernbanen, og i Assens ble det anlagt en sementfabrikk, Dana. Ut over det merket Mariager ikke mye til industrialiseringen. Pinsebevegelsen opprettet skoler i byen, og i 1940 stiftet man en institusjon for fysisk og psykisk utviklingshemmede.
Produksjonen ved sementfabrikken Dana ble lagt ned i 1975. Turisme er idag en viktig inntektskilden i området.


== Galleri ==

		


== Referanser ==
Rica Reinisch

Rica Reinisch (født 6. april 1965 i Seifhennersdorf, Sachsen) er en tidligere svømmer fra Øst-Tyskland. Under Sommer-OL 1980 i Moskva sette hun fire verdensrekorder, kun 15 år gammel. Hun vant gullmedaljer på 100 og 200 meter rygg, samt gull på 4 x 100 medley.
Reinisch ble utsatt for det systematiske dopingregimet i Øst-Tyskland, og brukte anabole steroider fra ung alder. Etter OL i Moskva fikk hun jevnlig eggstokkbetennelse, og en gynekolog anbefalte henne å avslutte idrettskarrieren hvis hun ville ha barn noen gang. Hun la opp som svømmer allerede 16 år gammel.Etter Berlinmurens fall ble omfanget av det systematiske dopingarbeidet avslørt, og i 2000 vitnet Reinisch i rettssakene mot flere idrettsledere som hadde vært ansvarlige for dopingarbeidet i Øst-Tyskland.


== Referanser ==


== Eksterne lenker ==
(de) Rica Reinisch – Munzinger Sportsarchiv 
(en) Rica Reinisch – Olympics.com 
(en) Rica Reinisch – Olympic.org 
(en) Rica Reinisch – Olympedia 
(en) Rica Reinisch – Sports-Reference (OL-resultater – arkivert) 
(en) Rica Reinisch – FINA 
(en) Rica Reinisch – Swimming Hall of Fame 
(en) Rica Reinisch – swimrankings.net
Børebord

Børebord er ett av navnene som blir brukt på en av bordgangene i noen robåter.
I robåtene på Vestlandet sør for Bergenshalvøya er ofte båtene bygd av kun 3 bordganger på hver side.  I hvert fall i oselveren kalles det midterste bordet for børebordet (eller byrebordet, børa eller byra)
Paul Smith

Paul Daniel Smith (født 17. desember 1979 i Epsom) er en engelsk tidligere fotballspiller.


== Eksterne lenker ==
(en) Paul Smith – Transfermarkt 
(en) Paul Smith – Soccerbase.com 
(en) Paul Smith – FBref